pythainlp/thailaw-v1.0 huggingface dataset:
คําสั่งกรมบังคับคดี

ที่ 165/2552 

เรื่อง การปฏิบัติงานเกี่ยวกับการจําหน่ายทรัพย์สิน

------------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สิน เป็นไปด้วยความเรียบร้อย และมีประสิทธิภาพยิ่งขึ้น จึงมีคําสั่งดังต่อไปนี้

          ให้ยกเลิกความในข้อ 4 แห่งคําสั่งกรมบังคับคดีที่ 333/2551 ลงวันที่ 23 กรกฎาคม 2551 เรื่อง การปฏิบัติงานเกี่ยวกับการจําหน่ายทรัพย์สินและให้ใช้ความต่อไปนี้แทน

          4. การประกาศขายทอดตลาดอสังหาริมทรัพย์ที่ยึดไว้ ให้เจ้าพนักงานบังคับคดีกําหนดเงื่อนไข ให้ผู้ที่ประสงค์จะเสนอราคาต้องนําเงินสด หรือแคชเชียร์เช็ค หรือหนังสือค้ําประกันของธนาคารโดยไม่มีเงื่อนไข มาวางเป็นประกันในการเสนอราคาต่อเจ้าพนักงานบังคับคดี ดังนี้

                    4.1 ทรัพย์ที่ยึดมีราคาประเมินต่ํากว่า 20,000,000 บาท (ยี่สิบล้านบาท) ให้วางประกัน เป็นจํานวน 50,000 บาท (ห้าหมื่นบาท) เว้นแต่ทรัพย์ที่ยึดมีราคาประเมินไม่เกิน 500,000 บาท (ห้าแสนบาท) ให้ผู้อํานวยการกอง ผู้อํานวยการสํานักงานบังคับคดีจังหวัดหรือสาขา ใช้ดุลพินิจกําหนดหลักประกันตามที่เห็น สมควร

                    4.2 ทรัพย์ที่ยึดมีราคาประเมินตั้งแต่ 20,000,000 บาท (ยี่สิบล้านบาท) ให้วางประกัน เป็นจํานวน 1,000,000 บาท (หนึ่งล้านบาท)

          หากเจ้าพนักงานบังคับคดีพิจารณาเห็นสมควรกําหนดเงื่อนไขให้ผู้ประสงค์จะเสนอ ราคาวางหลักประกันนอกเหนือจากที่กําหนดไว้ตาม 4.1 หรือ 4.2 ให้เสนออธิบดีหรือรองอธิบดีผู้ได้รับมอบหมาย เป็นผู้พิจารณากําหนด

          เงินสด หรือแคชเชียร์เช็คดังกล่าว ให้ถือเป็นส่วนหนึ่งของการชําระราคาในกรณีที่ผู้วางเป็นผู้ซื้อได้ ส่วนหนังสือค้ําประกันของธนาคารจะถือว่าเป็นส่วนหนึ่งของการชําระราคาเมื่อเรียกเก็บเงิน ได้แล้ว การชําระราคาส่วนที่เหลือให้ชําระภายใน 15 วัน นับแต่ซื้อทอดตลาดทรัพย์

          ความในวรรคก่อนมิให้ใช้บังคับในกรณีที่ผู้ประสงค์เสนอราคาเป็นบุคคลดังต่อไปนี้

          (1) ผู้มีสิทธิขอหักส่วนได้ใช้แทนราคาซื้อตามระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี พ.ศ. 2522 ข้อ 79

          (2) คู่สมรสที่ศาลมีคําสั่งอนุญาตให้กันส่วน

          ทั้งนี้ ให้ถือปฏิบัติในสํานวนคดีที่กําหนดวันขายทอดตลาดตั้งแต่วันที่ 1 ตุลาคม 2552 เป็นต้นไป


ผู้มีอํานาจลงนาม -                                                                                                   สั่ง ณ วันที่ 21 พฤษภาคม พ.ศ. 2552

 

                                                                                                          (ลงชื่อ)สิรวัต จันทรัง

                                                                                                          (นายสิรวัต จันทรัฐ)

                                                                                                           อธิบดีกรมบังคับคดี
คําสั่งกรมบังคับคดี

ที่ 96/2552

เรื่อง การปฏิบัติงานคดีฟื้นฟูกิจการของลูกหนี้

---------------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการฟื้นฟูกิจการของลูกหนี้ เป็นไปด้วยความเรียบร้อยและมีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกความในข้อ 6.2 แห่งคําสั่งกรมบังคับคดี ที่ 393/2549 ลงวันที่ 28 กันยายน 2549 เรื่อง การปฏิบัติงานคดีฟื้นฟูกิจการของลูกหนี้ และให้ใช้ความต่อไปนี้แทน 

          6.2 คําสั่งในสํานวนคําขอรับชําระหนี้ในการฟื้นฟูกิจการดังต่อไปนี้

                    6.2.1 คําขอรับชําระหนี้ที่มีการโต้แย้งและมีจํานวนหนี้ที่ขอมาตั้งแต่ 100,000,000 บาท(หนึ่งร้อยล้านบาท) ขึ้นไป

                    6.2.2 กรณีเจ้าพนักงานพิทักษ์ทรัพย์มีคําสั่งยกคําขอรับชําระหนี้ทั้งหมดหรือบางส่วนอันมิใช่การคํานวณหนี้ผิดพลาด และจํานวนหนี้ที่ถูกยกคําขอมีจํานวนที่ขอมาตั้งแต่ 100,000,000 บาท (หนึ่งร้อย ล้านบาท) ขึ้นไป


ข้อ ๒ ให้ยกเลิกความในข้อ 6.3 แห่งคําสั่งกรมบังคับคดี ที่ 393/2549 ลงวันที่ 28 กันยายน 2549 เรื่อง การปฏิบัติงานคดีฟื้นฟูกิจการของลูกหนี้ และให้ใช้ความต่อไปนี้แทน 6.3 ความเห็นในสํานวนทวงหนี้ไม่ว่าจะเป็นการยืนยันหนี้ ลดยอดหนี้ หรือจําหน่ายชื่อลูกหนี้ ซึ่งมีจํานวนทุนทรัพย์ตั้งแต่ 20,000,000 บาท (ยี่สิบล้านบาท) ขึ้นไป

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                   สั่ง ณ วันที่ 4 มีนาคม พ.ศ. 2552

 

                                                                                                      (ลงชื่อ)  สิรวัต จันทรัฐ

                                                                                                        (นายสิรวัต จันทรัฐ)

                                                                                                         อธิบดีกรมบังคับคดี
คําสั่งกรมบังคับคดี

ที่ 96/2552

เรื่อง การปฏิบัติงานคดีฟื้นฟูกิจการของลูกหนี้

---------------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เกี่ยวกับการฟื้นฟูกิจการของลูกหนี้ เป็นไปด้วยความเรียบร้อยและมีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกความในข้อ 6.2 แห่งคําสั่งกรมบังคับคดี ที่ 393/2549 ลงวันที่ 28 กันยายน 2549 เรื่อง การปฏิบัติงานคดีฟื้นฟูกิจการของลูกหนี้ และให้ใช้ความต่อไปนี้แทน 

          6.2 คําสั่งในสํานวนคําขอรับชําระหนี้ในการฟื้นฟูกิจการดังต่อไปนี้

                    6.2.1 คําขอรับชําระหนี้ที่มีการโต้แย้งและมีจํานวนหนี้ที่ขอมาตั้งแต่ 100,000,000 บาท(หนึ่งร้อยล้านบาท) ขึ้นไป

                    6.2.2 กรณีเจ้าพนักงานพิทักษ์ทรัพย์มีคําสั่งยกคําขอรับชําระหนี้ทั้งหมดหรือบางส่วนอันมิใช่การคํานวณหนี้ผิดพลาด และจํานวนหนี้ที่ถูกยกคําขอมีจํานวนที่ขอมาตั้งแต่ 100,000,000 บาท (หนึ่งร้อย ล้านบาท) ขึ้นไป


ข้อ ๒ ให้ยกเลิกความในข้อ 6.3 แห่งคําสั่งกรมบังคับคดี ที่ 393/2549 ลงวันที่ 28 กันยายน 2549 เรื่อง การปฏิบัติงานคดีฟื้นฟูกิจการของลูกหนี้ และให้ใช้ความต่อไปนี้แทน 6.3 ความเห็นในสํานวนทวงหนี้ไม่ว่าจะเป็นการยืนยันหนี้ ลดยอดหนี้ หรือจําหน่ายชื่อลูกหนี้ ซึ่งมีจํานวนทุนทรัพย์ตั้งแต่ 20,000,000 บาท (ยี่สิบล้านบาท) ขึ้นไป

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                   สั่ง ณ วันที่ 4 มีนาคม พ.ศ. 2552

 

                                                                                                    (ลงชื่อ)  สิรวัต จันทรัฐ

                                                                                                     (นายสิรวัต จันทรัฐ)

                                                                                                     อธิบดีกรมบังคับคดี
คําสั่งกรมบังคดี

ที่ 267/2551

เรื่อง มอบหมายให้ลงนามแทนเจ้าพนักงานพิทักษ์ทรัพย์ในใบรับเงิน

--------------------------

 

          ตามระเบียบกระทรวงยุติธรรมว่าด้วยการบังคับคดีล้มละลายและการชําระบัญชี พ.ศ. 2520 ลักษณะ 1 หมวดที่ 4 บทที่ 2 ข้อ 83 กําหนดให้หัวหน้ากองหรือเจ้าพนักงานพิทักษ์ทรัพย์ผู้ได้รับมอบหมาย ลงนามในใบรับเงินตามแบบ ล.47 ร่วมกับหัวหน้ากองคลังด้วย นั้น

          เพื่อให้การปฏิบัติหน้าที่ของเจ้าพนักงานพิทักษ์ทรัพย์และเจ้าหน้าที่การเงินและบัญชี ดําเนินไปด้วยความเรียบร้อย เหมาะสม มีประสิทธิภาพ รวมทั้งเพื่ออํานวยความสะดวก รวดเร็ว และ เป็นประโยชน์แก่ประชาชน อาศัยอํานาจตามความในมาตรา 6 แห่งพระราชบัญญัติล้มละลาย พ.ศ. 2483 เจ้าพนักงานพิทักษ์ทรัพย์ผู้รับผิดชอบสํานวนคดีล้มละลาย จึงมอบหมายให้เจ้าหน้าที่การเงินและบัญชี กองคลัง ซึ่งปฏิบัติหน้าที่รับเงินเป็นผู้ลงนามในใบรับเงินแทน เจ้าพนักงานพิทักษ์ทรัพย์

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                               สั่ง ณ วันที่ 23 มิถุนายน พ.ศ. 2551

 

                                                                                                 (ลงชื่อ) กัญญานุช สอทิพย์

                                                                                                (นางสาวกัญญานุช สยทิพย์)

                                                                                                       อธิบดีกรมบังคับคดี
คําสั่งกรมบังคับคดี

ที่ 20/2551

เรื่อง แต่งตั้งคณะทํางานเพื่อพิจารณาและ

กําหนดวิธีการจัดทําบัญชีแสดงรายการรับ-จ่ายเงิน

--------------------------

          ด้วยสํานักงานบังคับคดีจังหวัดนนทบุรี ได้หารือปัญหาข้อขัดข้องในการจัดทําบัญชีแสดง รายการรับ - จ่ายเงินในชนวนเกี่ยวกับการจ่ายเงินท่าป่วยการ และ/หรือเงินค่าพาหนะ เงินค่าถ่ายเอกสาร และเงินหรือเงินทดรองจ่ายค่าป.ณ.

          ดังนั้น เพื่อให้การดําเนินงานเกี่ยวกับการจัดทําบัญชีแสดงรายการรับ - จ่ายเงินในสํานวนเกี่ยวกับ ค่าใช้จ่ายดังกล่าวข้างต้นเป็นไปอย่างถูกต้อง จึงแต่งตั้งคณะทํางานเพื่อพิจารณาและกําหนดวิธีการจัดทําบัญชี แสดงรายการรับ - จ่ายเงินในสํานวนของสํานักงานบังคับคดีจังหวัดนนทบุรี ประกอบด้วยบุคคลดังต่อไปนี้ 

          1. นางลางน้อย ปาลวัฒน์ ไชย                    รองอธิบดีกรมบังคับคดี (ฝ่ายบริหาร)                                 ประธานคณะทํางาน 

          2. นายศิธร วรรณแสง                                ผู้ตรวจการบังคับคดี                                                           คณะทํางาน

          3. หม่อมหลวงผกาพรรณ สันติกุญชร         ผู้อํานวยการกองคลัง                                                         คณะทํางาน

          4. นางสาวทันใจ ศรีวังพล                           ผู้อํานวยการกองอํานวณและเฉลี่ยทรัพย์                           คณะทํางาน

          5. นางสาวรัตนาวดี สมบูรณ์                       นักวิชาการเงินและบัญชี นักวิชาการเงินและบัญชี 2           คณะทํางาน

          6. นางวิไล เพชรประดับ                              นักวิชาการเงินและบัญชี 8 ว                                               คณะทํางาน

          7. นางสาว นทนา กล่องเลี้ยงชีพ                  นักวิชาการเงินและบัญชี 7 ว                                               เลขานุการคณะทํางาน

          8. นางสาวนาวรัตน์ โรจน์วิน                       นิติกร 5                                                                              ผูู้ช่วยเลขานุการคณะทํางาน

          ทั้งนี้ ให้คณะทํางานดังกล่าวดําเนินการพิจารณาและกําหนดวิธีการจัดทําบัญชีแสดงรายการรับ จ่ายเงินในสํานวนของสํานักงานบังคับคดีจังหวัดนนทบุรีให้แล้วเสร็จต่อไป


ผู้มีอํานาจลงนาม -                                                                                              สั่ง ณ วันที่ 18 มกราคม พ.ศ. 2551

 

                                                                                             (ลงชื่อ)  กัญญานุช สดทิพย์

                                                                                             (นางสาวกัญญานุช สดทิพย์)

                                                                                                    อธิบดีกรมบังคับคดี
คําสั่งกรมบังคับคดี

ที่ 630/2548

เรื่อง การพิจารณาสั่งคําขอรับชําระหนี้

-------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เป็นไปด้วยความเรียบร้อย เหมาะสม มีประสิทธิภาพ และเป็นแนวทางเดียวกัน จึงมีคําสั่งดังต่อไปนี้

          ในการนับระยะเวลาที่เจ้าหนี้จะยื่นคําขอรับชําระหนี้ในคดีล้มละลายต่อ เจ้าพนักงานพิทักษ์ทรัพย์ตามพระราชบัญญัติล้มละลาย พุทธศักราช 2483 มาตรา 90/26 และ มาตรา 91 สําหรับกรณีที่จะต้องเริ่มนับระยะเวลาตั้งแต่วันโฆษณาคําสั่งตั้งผู้ทําแผนหรือคําสั่งพิทักษ์ ทรัพย์เด็ดขาดในราชกิจจานุเบกษานั้น ให้ถือวันที่ราชกิจจานุเบกษา ได้นําออกเผยแพร่สําหรับ สมาชิกและประชาชน เป็นวันโฆษณาคําสั่งตั้งผู้ทําแผนหรือคําสั่งพิทักษ์ทรัพย์เด็ดขาดแล้วแต่กรณี

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 25 พฤศจิกายน พ.ศ. 2548

 

                                                                                                  (ลงชื่อ)  ไกรสร บารมีอวยชัย

                                                                                                 (นายไกรสร บารมีอวยชัย)

                                                                                                      อธิบดีกรมบังคับคดี
คําสั่งกรมบังคับคดี

ที่ 612/2548

เรื่อง การนําทรัพย์สินของลูกหนี้ขายในที่ประชุมเจ้าหนี้

-------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์เป็นไปด้วยความเรียบร้อยเหมาะสม มีประสิทธิภาพ และเป็นแนวทางเดียวกัน จึงมีคําสั่งดังต่อไปนี้ 

          ในกรณีที่เจ้าพนักงานพิทักษ์ทรัพย์จะนําทรัพย์สินของลูกหนี้ขายในที่ประชุมกรรมการเจ้าหนี้ ตามพระราชบัญญัติล้มละลาย พุทธศักราช 2483 มาตรา 123 หรือมาตรา 145 ให้เจ้าพนักงาน พิทักษ์ทรัพย์กระทําการขายในที่ประชุมเจ้าหนี้ทั้งหลายเท่านั้น โดยกําหนดหัวข้อประชุม เงื่อนไขและ วิธีการขายให้แจ้งชัด แล้วแจ้งกําหนดนัด สถานที่ และหัวข้อประชุมให้เจ้าหนี้ทุกรายทราบตาม ระเบียบ ทั้งนี้ไม่ว่ากรณีใด ๆ ห้ามมิให้ดําเนินการขายทรัพย์สินของลูกหนี้ในที่ประชุมกรรมการเจ้าหนี้ 

          อนึ่งคดีที่มีกําหนดนัดขายทรัพย์สินของลูกหนี้ในที่ประชุมกรรมการเจ้าหนี้ไว้ก่อนที่คําสั่งนี้ มีผลใช้บังคับและยังไม่ถึงกําหนดนัด ให้ยกเลิกนัดเดิมและดําเนินการขายในที่ประชุมเจ้าหนี้ตามวิธีการดังกล่าว 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่ 9 พฤศจิกายน พ.ศ. 2548

 

                                                                                                    ไกรสร บารมีอวยชัย

                                                                                                    อธิบดีกรมบังคับคดี
คําสั่งกรมบังคับคดี

ที่ 321/2550

เรื่อง การปฏิบัติงานบังคับคดีล้มละลายในสํานวนกลาง

-------------------------------

          เพื่อให้การปฏิบัติงานบังคับคดีล้มละลายในสํานวนกลางของเจ้าพนักงานพิทักษ์ทรัพย์ และเจ้าหน้าที่ของกรมบังคับคดี เป็นไปด้วยความเรียบร้อยถูกต้อง และเหมาะสมกับวัตถุประสงค์ แห่งกฎหมายล้มละลายอันจะก่อให้เกิดประโยชน์แก่ประชาชน จึงมีคําสั่งให้เจ้าพนักงานพิทักษ์ทรัพย์ และเจ้าหน้าที่ของกรมบังคับคดี ปฏิบัติดังต่อไปนี้


ข้อ ๑ ให้ยกเลิกความในข้อ 10.1 แห่งคําสั่งกรมบังคับคดี 445/2549 ลงวันที่ 20 ตุลาคม 2549 เรื่อง การปฏิบัติงานบังคับคดีและภายในสํานวนกลาง และให้ใช้ความต่อไปนี้แทน

          10.1 การแบ่งทรัพย์สินให้กระทําทุกระยะเวลา 6 เดือน นับแต่วันที่ศาล พิพากษาให้ลูกหนี้ล้มละลาย ถ้าไม่อาจกระทําการแบ่งทรัพย์สินได้ตามกําหนดเวลาดังกล่าว ให้เจ้าพนักงานพิทักษ์ทรัพย์รายงานการขออนุญาตขยายเวลา แบ่งทรัพย์สินต่อผู้บังคับบัญชาตามลําดับชั้น จนถึงอธิบดีหรือรองอธิบดีผู้ได้รับมอบหมาย สําหรับส่วนภูมิภาค ให้รายงานของผู้อํานวยการ สํานักงานบังคับคดีส่วนภูมิภาค ก่อนกําหนดการรายงานขยายเวลาแบ่งทรัพย์สินตาม มาตรา 124 แห่งพระราชบัญญัติล้มละลาย พุทธศักราช 2483 ไม่น้อยกว่า 20 วัน ทุกครั้ง โดยในการ รายงานขอขยายเวลาแบ่งทรัพย์สินในแต่ละครั้ง ต้องแสดงให้เห็นถึงความคืบหน้าในการปฏิบัติงาน ของเจ้าพนักงานพิทักษ์ทรัพย์ ทั้งนี้ ให้รวมถึงกรณีการดําเนินคดีและสวยที่สุด เป็นบุคคลธรรมดา ได้รับการปลดจากล้มละลาย ซึ่งอยู่ระหว่างรวบรวมทรัพย์สินและยังไม่อาจแบ่งทรัพย์สินด้วย


ข้อ ๒ ให้ยกเลิกข้อความใน ข้อ 13.4.1 แห่งคําสั่งกรมบังคับคดี 445-2549 ลงวันที่ 20 ตุลาคม 2549 เรื่อง การปฏิบัติงานบังคับคดีล้มละลายในสนามกลาง และให้ใช้ความต่อไปนี้แทน

          134.1 ถ้าปรากฏว่าบุคคลล้มละลายไทยในหลักเกณฑ์ประกอบและ ได้ ในทันทีที่พ้นกําหนดระยะเวลาตามมาตรา 81/1 แห่งพระราชบัญญัติล้มละลาย พุทธศักราช 2483 ให้เจ้าพนักงานพิทักษ์ทรัพย์สรุปสํานวนรายงานผู้อํานวยการกองเรือผู้อํานวยการสํานักงาน บังคับคดีและวางทรัพย์ภูมิภาคแล้วแต่กรณี เพื่อขออนุญาตประกาศโฆษณาการปลดจากล้มละลาย ตามกฎหมาย

          ในกรณีที่ปรากฏว่ายังมีกิจการและทรัพย์สินของบุคคลล้มละลายกันอาจแบ่ง แต่เจ้าหนี้ได้ ให้เจ้าพนักงานพิทักษ์ทรัพย์ดําเนินการต่อไปจนแล้วเสร็จ และจัดทําบัญชีแบ่งครั้งที่สุด แล้วรายงานทางดี สําหรับกรณี ไม่มีการและทรัพย์สินของบุคลานละลายอันอาจแบ่งแก่เจ้าหนี้ ได้ ให้ดําเนินการจัดทําบัญชีแสดงรายการรับ-จ่าย และรายงานศาลปิดคดีต่อไป

          เมื่อได้แบ่งทรัพย์สินครั้งที่สุดหรือไม่มีทรัพย์สินแบ่งให้แก่เจ้าหนี้แล้วเป็นเวลา 10 ปี และไม่อาจรวบรวมทรัพย์สินของบุคคลล้มละลายได้อีก ให้เจ้าพนักงานพิทักษ์ทรัพย์รายงาน ศาลสั่งยกเล็กการล้มละลายตามมาตรา 135 (4) แห่งพระราชบัญญัติล้มละลาย พุทธศักราช 2483 เมื่อศาลมีคําสั่งยกเลิกการล้มละลายแล้ว ให้จัดทําบัญชีแสดงรายการรับ - จ่าย และรายงานผล การปฏิบัติงานให้ศาลทราบ

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                              สั่ง ณ วันที่ 9 เดือน มิถุนายน พ.ศ. 2550

 

                                                                                             (ลงชื่อ) กัญญานุช สจทิพย์

                                                                                               นางสาวกัญญา สจทิพย์

                                                                                                   อธิบดีกรมบังคับคดี
ค่าสั่งกรมบังคับ

ที่ 40/2550

เรื่อง การบังคับคดีเกษตรกร

--------------------------

          ตามมติคณะรัฐมนตรีลงวันที่ 16 มกราคม 2550 เรื่อง การแก้ไขหนี้สินของเกษตรกร ได้กําหนดแนวทางแก้ไขปัญหาหนี้สินของเกษตรกรโดยมีเนื้อหาบางประการเกี่ยวข้องกับการบังคับคดี นั้น

          เพื่อให้แนวทางการปฏิบัติงานบังคับคดีสอดคล้องตามมติคณะรัฐมนตรีดังกล่าว สมควร กําหนดแนวทางการบังคับคดีเฉพาะหนี้สินของเกษตรกร ดังนี้

          คดีซึ่งธนาคารเพื่อการเกษตรและสหกรณ์การเกษตร สหกรณ์การเกษตร หรือหน่วยงาน ภายใต้ธนาคารเพื่อการเกษตรและสหกรณ์การเกษตร เป็นเจ้าหนี้ตามคําพิพากษา ประสงค์ที่จะงด การบังคับคดีโดยมีหนังสือแสดงความยินยอมของเกษตรกรลูกหนี้ตามคําพิพากษา ให้เจ้าพนักงานบังคับคดี

          มีคําสั่งอนุญาตตามระยะเวลาที่ขอ

          กรณีสถาบันการเงินอื่นประสงค์ที่จะของดการบังคับคดี นอกจากจะต้องดําเนินการ ตามความในวรรคหนึ่งแล้ว จักต้องมีหนังสือรับรองการเป็นเกษตรกรจากเกษตร ตําบลหรือเกษตรอําเภอหรือ เกษตรจังหวัดแล้วแต่กรณี ประกอบการของการบังคับคดีด้วย

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ ที่ 25 มกราคม พ.ศ. 2550

 

                                                                                            (ลงชื่อ)  กัญญานุช สอทิพย์

                                                                                            (นางสาวกัญญานุช สอทิพย์)

                                                                                                     อธิบดีกรมบังคับดี
ประกาศสํานักงานคณะกรรมการกํากับและส่งเสริมการประกอบธุรกิจประกันภัย

เรื่อง แนวทางการเข้าร่วมโครงการทดสอบนวัตกรรมที่นําเทคโนโลยีมาสนับสนุนการให้บริการ

สําหรับธุรกิจประกันภัย (Insurance Regulatory Sandbox)

----------------------------------------

          ปัจจุบันโลกได้เกิดการเปลี่ยนแปลงทางด้านเทคโนโลยีครั้งสําคัญจนได้ก้าวเข้าสู่ยุคดิจิทัลซึ่งมีผลต่อการเปลี่ยนแปลงกระบวนการและกิจกรรมของมนุษย์ในหลาย ๆ ด้าน เช่น รูปแบบการดําเนินชีวิตสังคมความเป็นอยู่ การปกครอง และเศรษฐกิจ โดยการเปลี่ยนแปลงเข้าสู่ยุคดิจิทัลนั้นดําเนินไปอย่างรวดเร็วและส่งผลกระทบอย่างกว้างขวางต่อระบบเศรษฐกิจ ภาคการผลิต ภาคการบริการ และคุณภาพชีวิตของประชาชน ซึ่งในหลาย ๆ ประเทศก็มีการเตรียมพร้อมรับมือกับเรื่องดังกล่าว สําหรับประเทศไทยเองได้มีการตระหนักถึงการเปลี่ยนแปลงที่เกิดขึ้น โดยได้กําหนดแผนพัฒนาดิจิทัล เพื่อเศรษฐกิจและสังคมขึ้นเพื่อเป็นกรอบในการผลักดันให้นําเทคโนโลยีดิจิทัล มาใช้เป็นเครื่องมือสําคัญในการขับเคลื่อนการพัฒนาประเทศ ซึ่งรวมถึงการปรับเปลี่ยนกระบวนทัศน์ทางความคิดในทุกภาคส่วน

          ธุรกิจประกันภัยเป็นธุรกิจหนึ่งจะต้องเผชิญกับกระแสของการเปลี่ยนแปลงไปสู่ยุคดิจิทัลอย่างหลีกเลี่ยงไม่ได้ ซึ่งการเปลี่ยนแปลงทางด้านเทคโนโลยีดังกล่าวเป็นปัจจัยที่ช่วยส่งเสริมสนับสนุนการขยายตัวของธุรกิจ แต่ก็อาจส่งผลให้เกิดความเสี่ยงรูปแบบใหม่ในธุรกิจประกันภัยขึ้นได้

          สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) ได้เล็งเห็นถึงความสําคัญในการยกระดับการกํากับและส่งเสริมให้เกิดการพัฒนาสภาพแวดล้อม (ecosystem) ที่เหมาะสมต่อการดําเนินธุรกิจประกันภัยในยุคดิจิทัล เพื่อให้บริษัทประกันภัยและประชาชนสามารถใช้ประโยชน์และเข้าถึงได้อย่างมีประสิทธิภาพ โดยยังคงรักษาระดับความเสี่ยงให้อยู่ในระดับที่สามารถจัดการได้จึงจัดทําโครงการการทดสอบนวัตกรรมที่นําเทคโนโลยีมาสนับสนุนการให้บริการสําหรับธุรกิจประกันภัย (Insurance Regulatory Sandbox) เพื่อให้ภาคธุรกิจประกันภัยสามารถทดสอบนวัตกรรม โดยการให้บริการแก่ผู้บริโภคจริง ภายในสภาพแวดล้อมและการให้บริการที่จํากัด ภายใต้กรอบหลักเกณฑ์การกํากับดูแลที่พิจารณากําหนดหรือแก้ไขปรับปรุงให้ยืดหยุ่นตามความจําเป็น อาศัยอํานาจตามความในมาตรา 20 (2) แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 เลขาธิการจึงออกประกาศแนวทางการเข้าร่วมโครงการทดสอบนวัตกรรมที่นําเทคโนโลยีมาสนับสนุนการให้บริการสําหรับธุรกิจประกันภัย (Insurance Regulatory Sandbox) ตามที่แนบท้ายประกาศนี้


ผู้มีอํานาจลงนาม -                                                                                              ประกาศ ณ วันที่ 19 พฤษภาคม พ.ศ. 2560

 

                                                                                                                 สุทธิพล ทวีชัยการ

                                                                                                                     เลขาธิการ

                                                                     คณะกรรมการกํากับและส่งเสริมการประกอบธุรกิจประกันภัย
ประกาศสํานักงานคณะกรรมการกํากับและส่งเสริมการประกอบธุรกิจประกันภัย

เรื่อง ตราสัญลักษณ์ของสํานักงานคณะกรรมการกํากับและส่งเสริมการประกอบธุรกิจประกันภัย

--------------------------------

          ด้วยสํานักงานคณะกรรมการกํากับและส่งเสริมการประกอบธุรกิจประกันภัย ได้จัดตั้งขึ้นเมื่อปี พ.ศ. 2550 โดยเป็นการปรับเปลี่ยนสถานะจากกรมการประกันภัย ซึ่งเป็นส่วนราชการสังกัดกระทรวงพาณิชย์ มาเป็นสํานักงานคณะกรรมการกํากับและส่งเสริมการประกอบธุรกิจประกันภัยเป็นหน่วยงานของรัฐ ที่ไม่ใช่ส่วนราชการและไม่เป็นรัฐวิสาหกิจ และมีฐานะเป็นนิติบุคคลตามพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 และสํานักงานคณะกรรมการกํากับและส่งเสริมการประกอบธุรกิจประกันภัย ได้กําหนดตราสัญลักษณ์รูปสามเหลี่ยมสีน้ําเงินสองรูปซ้อนกันเป็นรูปสี่เหลี่ยม มีรูปประภาคารสีทองตั้งอยู่ตรงกลาง เพื่อใช้เป็นเครื่องหมายในหนังสือต่าง ๆ ในการปฏิบัติงานของสํานักงานคณะกรรมการกํากับและส่งเสริมการประกอบธุรกิจประกันภัยมาจนถึงปัจจุบัน แต่ยังไม่ได้มีการประกาศให้ประชาชนทั่วไปได้รับทราบ

          อาศัยอํานาจตามความในมาตรา 30 แห่งพระราชบัญญัติคณะกรรมการกํากับและส่งเสริมการประกอบธุรกิจประกันภัย พ.ศ. 2550 เลขาธิการคณะกรรมการกํากับและส่งเสริมการประกอบธุรกิจประกันภัยจึงออกประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง ตราสัญลักษณ์ของสํานักงานคณะกรรมการกํากับและส่งเสริมการประกอบธุรกิจประกันภัยเพื่อให้ประชาชนทั่วไปได้รับทราบ โดยมีรายละเอียดของตราสัญลักษณ์ท้ายประกาศนี้


ผู้มีอํานาจลงนาม -                                                                                           ประกาศ ณ วันที่ 10 พฤศจิกายน พ.ศ. 2559

 

                                                                                                             สุทธิพล  ทวีชัยการ

                                                                                                                   เลขาธิการ

                                                                       คณะกรรมการกํากับและส่งเสริมการประกอบธุรกิจประกันภัย
ประกาศสํานักงานคณะกรรมการกํากับและส่งเสริมการประกอบธุรกิจประกันภัย

เรื่อง ทะเบียนผู้ประนอมข้อพิพาทประกันภัย สํานักงานคณะกรรมการกํากับและส่งเสริม

การประกอบธุรกิจประกันภัย

พ.ศ. 2554

------------------------------------

          อาศัยอํานาจตามความในข้อ 18 แห่งระเบียบสํานักงานคณะกรรมการกํากับและส่งเสริมการประกอบธุรกิจประกันภัย ว่าด้วยการประนอมข้อพิพาทประกันภัยในกระบวนการอนุญาโตตุลาการ พ.ศ. 2553 ประกอบมติคณะกรรมการอนุญาโตตุลาการ ครั้งที่ 1/2554 เมื่อวันที่ 30 มิถุนายน พ.ศ. 2554 สํานักงานคณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้


ข้อ ๑ ประกาศฉบับนี้เรียกว่า “ประกาศสํานักงานคณะกรรมการกํากับและส่งเสริมการประกอบธุรกิจประกันภัย เรื่อง ทะเบียนผู้ประนอมข้อพิพาทประกันภัย สํานักงานคณะกรรมการกํากับและส่งเสริมการประกอบธุรกิจประกันภัย พ.ศ. 2554”


ข้อ ๒ ประกาศนี้ให้มีผลใช้บังคับตั้งแต่วันประกาศเป็นต้นไป


ข้อ ๓ สํานักงานคณะกรรมการกํากับและส่งเสริมการประกอบธุรกิจประกันภัย ประกาศขึ้นทะเบียนบุคคลตามบัญชีแนบท้ายประกาศนี้ เป็นผู้ประนอมข้อพิพาทประกันภัย สํานักงานคณะกรรมการกํากับและส่งเสริมการประกอบธุรกิจประกันภัย


ผู้มีอํานาจลงนาม -                                                                                             ประกาศ ณ วันที่ 12 กันยายน พ.ศ. 2554

 

                                                                                                           จันทรา  บูรณฤกษ์

                                                                                                                  เลขาธิการ

                                                                              คณะกรรมการกํากับและส่งเสริมการประกอบธุรกิจประกันภัย